মুকেশ আম্বানি
মুকেশ ১৯৫৭ সালের ১৯ এপ্রিল জন্মগ্রহণ করেন। তার পিতা ধীরুভাই অম্বানী এবং মাতা কোকিলাবেন অম্বানী। চার ভাইবোনের মধ্যে মুকেশ সর্বজ্যেষ্ঠ। তার ছোট ভাই অনিল আম্বানি এবং দুই বোন দীপ্তি সাল্গাওকার ও নিনা কোঠারি। আম্বানি পরিবার ১৯৭০ এর দশক পর্যন্ত মুম্বইয়ের ভুলেশ্বরে বসবাস করত। ধীরুভাই পরবর্তীতে কলাবাতে "সি উইন্ড" নামে একটি ১৪ তলা অ্যাপার্টমেন্ট ক্রয় করেন। মুকেশ ও অনিল সেখানে তাদের পরিবারের সাথে কিন্তু ভিন্ন দুটি তলায় বাস করতেন।
মোশতাক আহমেদ
মোশতাক আহমেদ ১৯৭৫ সালের ৩০শে ডিসেম্বর ফরিদপুর জেলার ভাঙ্গা উপজেলার তুজারপুর ইউনিয়নের সড়ইবাড়ী গ্রামে জন্মগ্রহণ করেন। তার প্রাথমিক শিক্ষা শুরু হয় নিজ গ্রামের প্রাথমিক সরকারী বিদ্যালয়ে। তিনি ১৯৯০ সালে খুলনা জিলা স্কুল হতে মাধ্যমিক পাস করেন। ১৯৯২ সালে তিনি খুলনা বি এল কলেজ থেকে যশোর শিক্ষা বোর্ডে সম্মিলিত মেধা তালিকায় ১৩তম স্থান অধিকার করে উচ্চ মাধ্যমিক পাস করেন। পরবর্তীতে ঢাকা বিশ্ববিদ্যালয়ের ফার্মেসি বিভাগ থেকে প্রথম শ্রেণীসহ স্নাতক এবং স্নাতকোত্তর ডিগ্রি অর্জন করেন এবং ঢাকা বিশ্ববিদ্যালয়ের ইনস্টিটিউট অফ বিজনেস এডমিনেস্ট্রেশন (আইবিএ) থেকে এমবিএ ডিগ্রি অর্জন করেন। ২০০৫-০৬ সালে তিনি ব্রিটিশ সিভনিং স্কলার হিসাবে ইংল্যান্ডের লেস্টার বিশ্ববিদ্যালয় থেকে অপরাধ বিজ্ঞান বিষয়ে স্নাতকোত্তর ডিগ্রি অর্জন করেন।